cyanic-selkie/wikianc huggingface dataset:
Οθωνική Αναγέννηση
Χαρακτηριστικά
Η Οθωνική Αναγέννηση ουσιαστικά ξεκίνησε με τον γάμο του Όθωνα Α΄ με την Αδελαΐδα της Βουργουνδίας το 951 μ.Χ. που οδήγησε στην ένωση των βασιλείων της Ιταλίας και της Γερμανίας και την μετέπειτα στέψη του ζευγαριού ως αυτοκράτορες της Αγίας Ρωμαϊκής Αυτοκρατορίας. Αυτό το γεγονός, αλλά και ο μετέπειτα γάμος του Όθωνα Β΄ με την Θεοφανώ του Βυζαντίου, έφεραν πιο κοντά την Δύση με το Βυζάντιο. Έτσι η δυναστεία των Οθωνιδών άρχισε να θεωρείται η πρώτη δυναστεία που βρέθηκε στον θρόνο της Αγίας Ρωμαϊκής Αυτοκρατορίας ως διάδοχος της Καρολίγγειας δυναστείας και του Καρλομάγνου. Παρά το γεγονός ότι ο  10ος αιώνας έχει χαρακτηρισθεί «σιδηρούς αιών» και «σκοτεινός αιώνας»  οι ιστορικοί του 20ου αιώνα έχουν καταλήξει στο ότι αυτοί οι χαρακτηρισμοί απέχουν πολύ από την πραγματικότητα. Οι Όθωνες, που είχαν αδράξει την ευκαιρία να ανέλθουν στην εξουσία μετά την πτώση της Καρολίγγειας δυναστείας, επιθυμούσαν να δημιουργήσουν μια αυτοκρατορική εικόνα που θα τους συνέδεε με τους Ρωμαίους αυτοκράτορες και του καρολίγγειους μονάρχες ως φυσικούς διαδόχους της Ρωμαϊκής Αυτοκρατορίας. Αυτό είχε σαν συνέπεια να στραφούν προς την δημιουργία ενός πολιτισμικού προφίλ που συνδύαζε την κλασσική αρχαιότητα, το Βυζάντιο, τον Χριστιανισμό, αλλά και την σύγχρονη αγγλοσαξονική σκέψη.
Η παιδεία άρχισε να απομακρύνεται από την γαλλική παράδοση που είχε επιβάλλει η Καρολίγγεια Αναγέννηση και άρχισε να στρέφεται περισσότερο προς την ιταλική. Στο trivium (γραμματική, λογική και ρητορική) που αποτελούσε μέχρι τότε τον πυρήνα της εκπαίδευσης προστέθηκε το quadrivium (αριθμητική, γεωμετρία, μουσική και αστρονομία) και ενώ η Βίβλος παρέμεινε στο κέντρο της εκπαίδευσης, οι κλασσικοί συγγραφείς διαβάζονταν χωρίς ενοχές και χωρίς να θεωρούνται ανταγωνιστικοί προς τον Χριστιανισμό. Ο μοναχισμός και η εκπαίδευση (που τότε συνδέονταν άμεσα) έλαβαν καινούρια πνοή καθώς μία σειρά από ισχυρές βασίλισσες και γενικά ευγενείς γυναίκες θεωρούσαν επιβεβλημένο αλλά και ενδεικτικό της δύναμής τους, της επιρροής τους και της κοινωνικής τους θέσης να συναγωνίζονται μεταξύ τους στην υποστήριξη και την χρηματοδότηση μοναστηριών που παρήγαγαν εκτενές και σημαντικό λογοτεχνικό και πολιτισμικό έργο. Αυτός ήταν και ο λόγος που ο  10ος αιώνας χαρακτηρίστηκε από την ίδρυση πολλών μοναστηριών καθώς και από την στήριξη λογίων και καλλιτεχνών. Στην βορειοδυτική Γερμανία μία σειρά από μεγάλα αβαεία όπως εκείνα του Γκάντερσχαϊμ, του Έσσεν, του Κουέντλιμπεργκ και του Νορντχόσεν, αλλά και το Αβαείο του Κλυνύ που ίδρυσε ο Κόμης Γουίλιαμ (που ήταν γιος της Ντουόντα), υπό την ηγεσία πεφωτισμένων αβαϊσσών όπως η Ριτσμπούργκα του Νορτχόσεν, η Ματθίλδη του Έσσεν, η Χαθουμόδα και η Γκερμπέργκα του Γκάντερσχαϊμ υποστήριξαν την πνευματική ζωή και έγιναν "φυτώρια" για μία σειρά αντρών και γυναικών λογίων που ειδικεύθηκαν κατά κύριο λόγο στην ιστοριογραφία. Το παλάτι των Οθωνιδών ήταν γεμάτο διανόηση και καλλιτεχνία και υπό την χορηγία τους και την υποστήριξη τους άνθισαν πολλοί λόγιοι, ανάμεσα στους οποίους η πιο σημαντική και χαρακτηριστική φυσιογνωμία της Οθωνικής Αναγέννησης, η Ροσβίτα του Γκάντερσχάιμ.
Κατάλογος γλωσσών και διαλέκτων της Κύπρου
Αρκαδοκυπριακά
Η αρχαία Αρκαδοκυπριακή διάλεκτος των ελληνικών ομιλουνταν από τους Μυκηναίους Έλληνες όταν εγκαταστάθηκαν στην Κύπρο τον 12ο ή τον 11ο αιώνα π.Χ. Τελικά τη διαδέχτηκε η Κοινή Ελληνική τον 4ο αιώνα π.Χ και αργότερα τη Βυζαντινή κοινή που εξελίχθηκε στη σημερινή Κυπριακή διάλεκτο.
Οθωνική Αναγέννηση
Χαρακτηριστικά
Οι περισσότερες ηγουμένισσες, που κάποιες φορές ηγούνταν μεικτών αβαείων, τηρούσαν συνειδητά αρχεία των βασιλικών οικογενειών και θεωρούσαν τον εαυτό τους υπεύθυνο για  την ιστορική καταγραφή της ιστορίας των ηγεμόνων. Ήταν εκείνες που ανέθεταν την συγγραφή ιστορικών και βιογραφικών έργων συχνά συμμετείχαν στην συγγραφή τους, τα προωθούσαν και τα μετέδιδαν γραπτά και προφορικά. Η εκπαίδευση αλλά και το έργο που παρήγαγαν αυτές οι γυναίκες και οι προστατευόμενοί τους δεν περιορίζονταν μόνο σε εκκλησιαστικά θέματα αλλά περιλάμβανε και αναλύσεις και εξηγήσεις κλασσικών συγγραφέων αλλά και απόκρυφα κείμενα. Χαρακτηριστικό παράδειγμα είναι η Ροσβίτα του Γκάντερσχαϊμ το έργο της οποίας στηρίχθηκε σε μεγάλο βαθμό σε κλασσικούς συγγραφείς αλλά και στα λεγόμενα απόκρυφα ευαγγέλια. Άλλα σημαντικά ονόματα που αποτελούν προϊόν της Οθωνικής Αναγέννησης είναι εκείνα του Λιούτπραντ της Κρεμόνα, του Στέφανου της Πάβια, του Ράδερ της Βερόνα και του Νότκερ της Λιέγης.
Κατάλογος γλωσσών και διαλέκτων της Κύπρου
Ετεοκυπριακά
Τα Ετεοκυπριακά ήταν μια προ-ινδοευρωπαϊκή γλώσσα, γηγενής στο νησί, που συναγωνιζόταν με την ελληνική μετά την άφιξή της και τελικά αντικαταστάθηκε από τον τρίτο αιώνα π.Χ. Γράφτηκε στο Κυπριακό βιβλίο που υιοθετήθηκε για τον Αρκαδρίτη. Το ίδιο σύστημα γραφής χρησιμοποιήθηκε για την εγγραφή και των δύο (άσχετων) γλωσσών. Για την εποχή που οι δύο γλώσσες συνυπήρχαν, οι λαοί της Κύπρου ήταν δίγλωσσοι (και διαλεκτικοί)
Οθωνική Αναγέννηση
Χαρακτηριστικά
Τα μεγάλα αυτά μοναστήρια λειτουργούσαν ως εκπαιδευτήρια και βιβλιοθήκες τόσο για άντρες όσο και για γυναίκες (κάποια από αυτά ήταν μάλιστα μεικτά) στα οποία μπορούσαν να φοιτήσουν όχι μόνο οι μοναχές και οι μοναχοί αλλά και όποιος άλλος άντρας ή γυναίκα επιθυμούσε. Ειδικά οι γυναίκες, σε αυτά τα μεγάλα εκπαιδευτικά κέντρα, μπόρεσαν να βρουν μία διέξοδο από την περιορισμένη κοσμική ζωή και να μορφωθούν αλλά και να επιδιώξουν αξιώματα και καριέρες σε καίριες θέσεις όπως ήταν οι έδρες των αβαείων εκείνης της εποχής καθώς πολλά από αυτά ήταν διοικητικά και οικονομικά ανεξάρτητα από το παλάτι, διέθεταν δικό τους στρατό, έκοβαν δικό τους νόμισμα και μπορούσαν να απονείμουν δικαιοσύνη στην περιοχή επιρροής τους. Ίσως το πιο χαρακτηριστικό παράδειγμα τέτοιου αβαείου είναι το Αβαείο του Γκάντερσχαϊμ που ιδρύθηκε τον 9ο αιώνα από τους Όθωνες και τον 10 αι. ανεξαρτητοποιήθηκε εντελώς με βούλευμα των αυτοκρατόρων Όθωνα Α΄ και Αδελαΐδα της Ιταλίας. Πολλές από αυτές τις γυναίκες που μορφώθηκαν σε αυτά τα μοναστήρια δεν έγιναν καν μοναχές. Η Ροσβίτα ήταν μία γυναίκα που διατήρησε το κοσμικό στάτους της ενώ έζησε στο αβαείο του Γκάντερσχαϊμ στο οποίο παρήγαγε και το έργο της. Η βασίλισσα Ματθίλδη επίσης πήγε στο μοναστήρι του Χέρφορντ για να σπουδάσει και όταν τελείωσε τις σπουδές της έφυγε και παντρεύτηκε τον Ερρίκο Α΄ της Αγγλίας. Χαρακτηριστικό επίσης της Οθωνικής Αναγέννησης είναι ότι οι γυναίκες εμφανίζονται πολύ πιο συχνά στα διάφορα κείμενα από ότι στο παρελθόν και οι αναφορές σε αυτές είναι θετικές και γεμάτες σεβασμό για την πνευματική τους συνεισφορά.
Πολλοί θεωρούν ότι η Οθωνική Αναγέννηση ήταν η αιτία που οδήγησε στην αντίδραση του Πάπα Γρηγορίου Ζ΄ και στην λεγόμενη Γρηγοριανή Μεταρρύθμιση.
Πηγές
Κατηγορία:Γυναίκες στην ιστορία
Χάνα Στρατσόνοβα
Η Χάνα Στρατσόνοβα (λατινικό αλφάβητο : Hana Strachoňová), γεννημένη στο Μπρνο της Τσεχοσλοβακίας στις 2 Ιανουαρίου 1961, είναι πρώην αθλήτρια της αντισφαίρισης. Αγωνιζόμενη εκπροσώπησε δύο χώρες, την Τσεχοσλοβακία και την Ελβετία.
Ως 17χρονη, το 1978, έπαιξε σε δύο συναντήσεις του Φεντ καπ για την εθνική ομάδα της Τσεχοσλοβακίας, εναντίον της Πορτογαλίας και της Ινδονησίας. Και στις δύο συναντήσεις συνεργάστηκε με την Χάνα Μαντλίκοβα στα διπλά και κέρδισαν και τους δύο αγώνες.
Στο Γαλλικό Όπεν του 1978 είχε κερδίσει την Ρενάτα Τομάνοβα, νο 9, για φτάσει στον τρίτο γύρο. Έφτασε στον τρίτο γύρο του Γουίμπλετον το 1979, εκεί διέφυγε στην Ελβετία και τον Νοέμβριο ανακοινώθηκε ότι της είχε χορηγηθεί πολιτικό άσυλο.
Παραπομπές
Κατηγορία:Τσεχοσλοβάκες αθλήτριες της αντισφαίρισης Κατηγορία:Ελβετές αθλήτριες της αντισφαίρισης
Μιροσλάβα Βάβρινετς
Η Μιροσλάβα "Μίρκα" Βάβρινετς (λατινικό αλφάβητο : Miroslava "Mirka" Vavrinec), γεννημένη στην Τσεχοσλοβακία στις 1 Απριλίου 1978, είναι Ελβετή πρώην αθλήτρια της αντισφαίρισης.
Καριέρα
Η Βάβρινετς γεννήθηκε στο Μποϊνίτσε της Τσεχοσλοβακίας, σήμερα Σλοβακία αλλά η οικογένεια της μετανάστευσε στην Ελβετία όταν ήταν δύο ετών. Το 1987, όταν ήταν εννιά, ο πατέρας της την πήγε για να παρακολουθήσει ένα τουρνουά αντισφαίρισης στη Γερμανία η Μίρκα συναντήθηκε εκεί με τη Μαρτίνα Ναβρατίλοβα και αποφάσισε να ασχοληθεί με την αντισφαίριση. Η Ναβρατιλόβα αργότερα της έστειλε μια ρακέτα και κανόνισε το πρώτο της μάθημα τένις.
Το 2002 συνεργάστηκε με τον Ρότζερ Φέντερερ στο Κύπελλο Χόπμαν. Με την Ελβετία αγωνίστηκε στα Φεντ καπ του 1994 και του 2000 με ρεκόρ 2 ήττες σε δύο αγώνες. Στους Ολυμπιακούς αγώνες του 2000 όπου συμμετείχε για την Ελβετία αποκλείστηκε στον πρώτο γύρο στο απλό αλλά και στο διπλό με συμπαίκτρια την Εμμανουέλα Γκαγκλιαρντί.
Η καλύτερη επίδοση της σε τουρνουά Γκραμ σλαμ ήταν το 2001, όταν έφτασε στον τρίτο γύρο του Αμερικανικού όπεν. Ωστόσο, ένας επαναλαμβανόμενος τραυματισμός στο πόδι την εμπόδισε να προχωρήσει περαιτέρω υποχρεώνοντας την να εγκαταλείψει το επαγγελματικό τένις το 2002. Μετά την αποχώρησή της, ανέλαβε το ρόλο του διευθυντή δημοσίων σχέσεων του συζύγου της, ταξιδεύοντας μαζί του σε περιοδείες.
Προσωπική ζωή
Η Μίρκα παντρεύτηκε τον Ρότζερ Φέντερερ στις 11 Απριλίου 2009, είχαν γνωριστεί στους Ολυμπιακούς αγώνες του 2000. Τον Ιούλιο του 2009 απέκτησαν δίδυμα κορίτσια, την Μύλα Ρόουζ και την Τσάρλεν Ρίβα και τον Απρίλιο του 2014 δίδυμα αγόρια αγόρια που ονόμασαν Λεό και Λενάρτ.
Παραπομπές
Κατηγορία:Ελβετές αθλήτριες της αντισφαίρισης
Νησίδα ανακύκλωσης
Μια εναλλακτική λύση για τους κάδους απορριμμάτων
Για λόγους περιβάλλοντος, υγιεινής και αστικής ευπρέπειας, σε δήμους που είναι πιο ευαισθητοποιημένοι σε περιβαλλοντικά ζητήματα και που σέβονται τους κανονισμούς CE, επικρατεί η τάση εξάλειψης των κάδων απορριμμάτων στους δρόμους, προχωρώντας παράλληλα στη συλλογή απορριμμάτων πόρτα-πόρτα.
Η επιλογή αυτή συνεπάγεται την ανάγκη δημιουργίας σε επίπεδο δήμων, τέτοιου είδους χώρων -όπως οι νησίδες ανακύκλωσης - στους οποίους οι πολίτες μπορούν να αφήσουν τα απορρίμματα που δεν μπορούν να συλλέξουν στο σπίτι.
Πλεονεκτήματα για τον χρήστη
Ορισμένοι δήμοι,, ανάλογα με τα σκουπίδια που συλλέγουν, προβλέπουν την μετατροπή του βάρους των απορριμμάτων των πολιτών σε πόντους που συγκεντρώνονται σε μια ειδική μαγνητική κάρτα ή στην κάρτα υγείας. Όταν κάποιος συγκεντρώσει ένα ορισμένο σύνολο πόντων, μπορεί να αποκτήσει ένα κουπόνι έκπτωσης για τον φόρο TARES, πρώην TARSU.
Υλικά που συλλέγονται
Οι νησίδες ανακύκλωσης έχουν σχεδιαστεί για τη συγκέντρωση των αστικών απορριμμάτων, τα οποία είτε λόγω μεγέθους είτε λόγω είδους δεν επιτρέπεται να τοποθετηθούν στους τυπικούς κάδους χωριστής συλλογής απορριμμάτων ή να συλλεχθούν "πόρτα-πόρτα". Για παράδειγμα:
Δείτε ακόμη
Κατηγορία:Ανακύκλωση
Carrefour Express
Η Carrefour Express είναι μια αλυσίδα καταστημάτων λιανικής πώλησης που ανήκει και διαχειρίζεται ο γάλλος μεταπωλητής Carrefour με τοποθεσίες σε τρεις ηπείρους. Η Carrefour Express δημιουργήθηκε το 2007 για να εδραιώσει όλα τα παντοπωλεία που ανήκουν στην Carrefour παγκοσμίως με ένα όνομα. Το 2010 όλες οι επιχειρήσεις παντοπωλίων στη Γαλλία, συμπεριλαμβανομένων των Marché, Champion και Shopi μετονομάστηκαν σε Express.
Ιστορία
Το 2007 η ιδέα της Carrefour Express δημιουργήθηκε για να αντικαταστήσει σχεδόν παντού στον κόσμο τα καταστήματα ευρείας κατανάλωσης που ανήκουν στον όμιλο Carrefour σε τοποθεσίες που υπάρχει μικρή λιανική επιχειρηματικότητα. Αντικαταστάθηκαν τα: Champion, Norte, GB, Globi και Gima.
Βέλγιο
Η βελγική αλυσίδα λιανικής πώλησης GB άνοιξε το πρώτο της παντοπωλείο το 1997. Το 2000, η ​​Carrefour εξαγόρασε την GB μέσω της GIB Froup. Το 2007 όλες οι τοποθεσίες του GB Express αναπροσαρμόστηκαν ως Carrefour Express.
Γαλλία
Στη Γαλλία, ο στόχος της αλυσίδας είναι να αντικαταστήσει όλα τα παντοπωλεία που ανήκουν στην Carrefour, τα οποία δεν θα μπορούσαν να μετατραπούν σε καταστήματα Carrefour City ή Carrefour Contact.
Τον Δεκέμβριο του 2010, το πρώτο Carrefour Express δημιουργήθηκε στο Καέν και το δεύτερο τον Ιανουάριο του 2011 στο Πουατιέ, το τρίτο άνοιξε στο 5ο διαμέρισμα του Παρισιού.
Τον Απρίλιο του 2013, υπάρχουν 252 καταστήματα Carrefour Express στη Γαλλία. Τον Αύγουστο του 2013, 272 καταστήματα.
Ινδονησία
Τον Ιανουάριο του 2008, η Carrefour Indonesia εξαγόρασε το 75% της τοπικής αλυσίδας Alfa Supermarket, δημιουργώντας μια νέα επιχειρηματική αλυσίδα σούπερ μάρκετ δίπλα από τις υπεραγορές Carrefour στην Ινδονησία. Το όνομα "Alfa" μετατρέπεται τώρα σε "Carrefour Express". Από τον Δεκέμβριο του 2010, υπήρχαν 14 καταστήματα Carrefour Express στην Ινδονησία.
Αυτά τα καταστήματα Carrefour Express ήταν τα πρώτα σούπερ μάρκετ της Carrefour στην Ασία. Νωρίτερα υπήρχαν μόνο καταστήματα υπεραγοράς Carrefour στις ασιατικές χώρες.
Ιταλία
Στην Ιταλία η αλυσίδα Dì per Dì αποκτήθηκε από την Promodès το 2007 και από τα τέλη του 2009 αναπροσαρμόστηκε η Carrefour Express στο πλαίσιο της διεθνούς αναδιοργάνωσης της Carrefour.
Ισπανία
Το 2007 δημιουργήθηκε το πρώτο Carrefour Express.
Τον Φεβρουάριο του 2009 το κατάστημα 100ο Express άνοιξε στην Ισπανία.
Ελλαδα
μικρογραφία|Το έμβλημα των 5' Μαρινόπουλος (1999-2007)Την άνοιξη του 2007 η Carrefour Express εξαγόρασε όλα τα "5' Μαρινόπουλος" της Champion Μαρινόπουλος. Στις 1 Μαρτίου του 2017 αποχώρησαν από την ελληνική αγορά έπειτα της εξαγοράς του Μαρινόπουλου από τον Σκλαβενίτη.
Τον Ιανουαρίο του 2022 η Carrefour Partenariat International ανακοίνωσε επίσημα την επιστροφή της στην ελληνική αγορά μετά από 9 χρόνια απουσίας λόγο απόσυρσης των σήματων της λίγο πριν την κατάρρευση της αλυσίδας σούπερ μάρκετ Μαρίνοπουλος με την οποία και είχαν ταύτιστει στον ελληνικό χώρο. Η επανατοποθετηση στην ελληνική αγορά θα γίνει μέσω συμφωνίας της Carrefour με την συνεργασία που υπέγραψε με την Retail & More θυγατρική της Teleunicom εταιρίας συμφέροντων του Νίκου Θ. Βαρδινογιαννη. Η εταιρεία Retail & More έχει υπογράψει σύμβαση αποκλειστικής διανομής προϊόντων ιδιωτικής ετικέτας Carrefour στην Ελλάδα. Σύμφωνα με τον γαλλικό όμιλο η επανεκκίνηση του brand στην Ελλάδα θα γίνει με αφετηρία πρώτιστως την Κρήτη και έπειτα την Θεσσαλονίκη φέτος τον Μαρτιο. Στόχος του εναρκτήριου κατάστηματος στην Κρήτη είναι η διάθεση των προϊόντων Carrefour σε Έλληνες καταναλωτές τουρίστες. Τέλος στο πλάνο που η Retail & More έχει υπογράψει για την Ελλάδα είναι να αναπτύξει πέντε διαφορετικές τυπολογίες καταστημάτων πιο αναλυτικά τα μοντέλα καταστήματων που έχουν ανακοινωθεί είναι τα εξής: Carrefour Express (Μίνι-Μάρκετ), Carrefour Market (Μεσαίου μεγέθους κατάστηματα) και ενός καταστήματος Carrefour Flash 10/10 το οποίο είναι ένα πρωτόγνωρο και άγνωστο για τα ελληνικά δεδομένα μοντέλο καταστημάτων και πιο συγκεκριμένα θα είναι χωρίς προσωπικό με αυτόματη εξυπηρέτηση και αισθητήρες.
Ηνωμένα Αραβικά Εμιράτα
Το καλοκαίρι του 2011, η Carrefour MAF ξεκίνησε ένα πρόγραμμα αλλαγής επωνυμίας και επέκτασης με 17 καταστήματα Carrefour Express σε όλα τα ΗΑΕ που μετατράπηκαν σε καταστήματα Carrefour Market.
Παραπομπές
Κατηγορία:Ελληνικές αλυσίδες σούπερ μάρκετ
Συμφωνία των μερών
Η συμφωνία των μερών είναι μία από τις προϋποθέσεις της σύμβασης στnν ιταλική αστική έννομη τάξη. Καθορίζεται από το άρθρο 1325 του αστικού κώδικα, σύμφωνα με το οποίο: "Οι προϋποθέσεις της σύμβασης είναι: η συμφωνία των μερών˙ η αιτία˙ το αντικείμενο˙  ο τύπος, όταν προκύπτει ότι αυτός καθορίζεται  από το νόμο επί ποινή ακυρότητας".
Τύποι Συμφωνίας μεταξύ των μερών
Η συμφωνία μεταξύ των μερών μπορεί να εκδηλωθεί με δύο τρόπους:
Σιωπηρά: Η πρόθεση σύναψης της σύμβασης εκδηλώνεται μέσω της συμπεριφορά των μερών.
Ρητά: Συνίσταται σε μια συγκεκριμένη δήλωση, έγγραφη (υπογραφή της σύμβασης με δήλωση της βούλησης) ή προφορική (προφορική εκδήλωση της βούλησης για την ολοκλήρωση της σύμβασης (π. χ.: μια απλή αγορά στο χασάπη όπου εμείς ζητώντας το προϊόν εκφράζουμε τη βούληση να ολοκληρώσουμε τη σύμβαση αγοράς του του συγκεκριμένου προϊόντος)), που περιέχει τη βούληση για σύναψη μίας συγκεκριμένης σύμβασης.
Η ρύθμιση του αστικού κώδικα
Ο αστικός κώδικας, αφού αναφέρει στο άρθρο 1325 τη συμφωνία των μερών ως μία από τις προϋποθέσεις της σύμβασης, την καθορίζει λεπτομερώς στα άρθρα 1326-1342, που απαρτίζουν το τμήμα με τίτλο "Περί συμφωνίας των μερών". Μία συμφωνία υφίσταται όταν δύο ή περισσότερα πρόσωπα εκδηλώνουν αμοιβαία τις βουλήσεις τους και αυτές απευθύνονται προς τον ίδιο σκοπό.
Οι τρόποι με τους οποίους μπορεί να διαμορφωθεί η συμφωνία είναι ποικίλοι, αλλά όλοι μπορούν να αναχθούν σε αυτό το απλό σχήμα: υπάρχει μια πρόταση από την πλευρά ενός προσώπου απευθυντέα προς ένα άλλο πρόσωπο, η οποία ακολουθείται από την αποδοχή της εκ μέρους του παραλήπτη, που απευθύνεται προς τον προτείνοντα. Η πρόταση παράγει έννομα αποτελέσματα εάν περιέχει τη ρύθμιση όλων των θεμάτων που σχετίζονται με την οικονομική λειτουργία, που η σύμβαση δημιουργεί. Η πρόταση και η αποδοχή είναι μονομερείς δηλώσεις βούλησης.
Η αποδοχή παράγει έννομα αποτελέσματα εάν είναι σύμφωνη με την πρόταση. Σε διαφορετική περίπτωση, αυτή δεν έχει ως συνέπεια την ολοκλήρωση της σύμβασης, αλλά αντίθετα επέχει θέση νέας αντιπρότασης. Η συμφωνία γενικά ολοκληρώνεται, όταν αυτός που έκανε την πρόταση λαμβάνει γνώση της αποδοχής της ή σε κάθε περίπτωση όταν η αποδοχή περιέλθει στη διεύθυνση αυτού που έκανε την πρόταση, σύμφωνα με το συνδυασμό των διατάξεων των άρθρων 1326, παράγραφος 1 και 1335 AK. Η έλλειψη συμφωνίας συνεεπάγεται την ακυρότητα της σύμβασης (σύμφωνα με ένα μέρος της θεωρίας θα μιλούσαμε, πιο σωστά, για ανυπαρξία). Η συμφωνία, θεωρούμενη ως ένωση βουλήσεων μπορεί να μην είναι σταθερή˙αυτό συμβαίνει όταν μία από βουλήσεις πάσχει από ελαττώματα.
Κατηγορία:Νομικοί όροι
Κρέμα Βαυαρίας
Η κρέμα Βαυαρίας ή πιο απλά μπαβαρουάζ, είναι ένα επιδόρπιο που γίνεται έχοντας σαν βάση μία κρεμ ανγκλέζ στην οποία αναμιγνύεται ζελατίνη, και κρέμα γάλακτος. .
Η πρώτη μορφή της μπαβαρουάζ δεν ήταν στερεή αλλά υγρή καθώς στην αυθεντική μορφή της ήταν ένα ποτό γερμανικής προέλευσης αποτελούμενο από τσάι, γάλα και λικέρ και εισήχθη στην Ιταλία ως αφέψημα στις αρχές του 1700 από Γάλλους σεφ στην υπηρεσία του οίκου των Βίττελσμπαχ (Wittelsbach), του οίκου που κυβερνούσε τη Βαυαρία. Τον επόμενο αιώνα, στη Γαλλία, γεννήθηκε το γλυκό μπαβαρουάζ, εμπνευσμένο ακριβώς από το βαυαρικό ποτό.
Στις πουτίγκες που προέρχονται από την οικογένεια των μπαβαρουάζ η βάση αποτελείται από κρέμα ανγκλέζ: το γάλα με τη ζάχαρη φτάνουν σε σημείο βρασμού και λιώνουμε μέσα τη ζελατίνη, την οποία προηγουμένως έχουμε μουλιάσει, δηλαδή μαλακώσει. Χτυπάμε τους κρόκους και τα υπόλοιπα υλικά, ενσωματώνοντας τελευταίο το ζαχαρούχο γάλα. Στη συνέχεια, βάζουμε στην κατσαρόλα το μείγμα και το μαγειρεύουμε χωρίς να το αφήσουμε να βράσει, ανακατεύοντας συνεχώς. Μόλις δέσει, το αφήνουμε να κρυώσει, ανακατεύοντας που και που και στη συνέχεια το ρίχνουμε σε ένα καλούπι, το οποίο έχουμε προηγουμένως βουτυρώσει και το βάζουμε στο ψυγείο για ώρες, μέχρι να κρυώσει τελείως και να στερεοποιηθεί καλά. Η προετοιμασία ακολουθεί τις εποχές και προστίθενται, ανάλογα με το τι είναι διαθέσιμο, διαφορετικά συστατικά: φρέσκα ή ζαχαρωμένα φρούτα, γλυκό του κουταλιού ή μαρμελάδα, σοκολάτα ή διάφορα αρώματα: βανίλια, καφές και άλλα.
Μπορεί να σερβιριστεί ως επιδόρπιο κουταλιού, να χρησιμοποιηθεί ως γέμιση ή ως βάση για παρασκευάσματα πιο περίτεχνα.
Σημειώσεις
Κατηγορία:Κάσταρντ κρεμώδη επιδόρπια Κατηγορία:Βαυαρία Κατηγορία:Γερμανικά επιδόρπια
Γουλιέλμος Ε΄ της Έσσης-Κάσσελ
Ο Γουλιέλμος Ε΄ (γερμ.: Wilhelm V, 14 Φεβρουαρίου 1602 - 21 Σεπτεμβρίου 1637) από τον Οίκο της Έσσης ήταν λάντγκραβος της Έσσης-Κάσσελ (1627-37).
Βιογραφία
Ήταν ο δευτερότοκος γιος του Μαυρικίου λαντγκράβου της Έσσης-Κάσσελ και της Αγνής, κόρης του Ιωάννου-Γεωργίου κόμη του Ζολμς-Λάουμπαχ. Η μητέρα του απεβίωσε 9 μήνες μετά τη γέννησή του· ο πατέρας του έκανε δεύτερο γάμο και απέκτησε άλλους 6 γιούς, από τους οποίους οι 3 απεβίωσαν νέοι.
Οικογένεια
Νυμφεύτηκε το 1619 την Αμαλία-Ελισάβετ, κόρη του Φιλίππου-Λουδοβίκου Β΄ κόμη του Χανάου-Μύντσενμπεργκ και είχε τέκνα:
Πηγές
Κατηγορία:Οίκος της Έσσης
Μιχάλης Διαλυνάς
Ο Μιχάλης Διαλυνάς (1984) είναι Έλληνας δημιουργός κόμικς και εικονογράφος. Στην Ελλάδα, έγινε γνωστός μέσα από ιστορίες με παραμυθιακά στοιχεία, ενώ συνεργαζόμενος με διάφορες μεγάλες εκδοτικές των ΗΠΑ έχει σχεδιάσει ήρωες όπως ο Spider-Man. Με πολλές εγχώριες και ξένες διακρίσεις, ο Διαλυνάς συγκαταλέγεται στους πλέον καταξιωμένους καλλιτέχνες της εγχώριας σκηνής των κόμικς.
Πρώτα χρόνια
Ο Διαλυνάς γεννήθηκε στον Άγιο Νικόλαο της Κρήτης, από Έλληνα πατέρα και Ιρλανδή μητέρα. Σύμφωνα με τον ίδιο, ο πατέρας του ήταν επίσης αναγνώστης κόμικς και αγόραζαν μαζί τεύχη X-Men και Spider-Man. Επί σειρά ετών συμμετείχε στους Διαγωνισμούς Νέων Ταλέντων που διοργάνωνε κάθε χρόνο το περιοδικό 9, χωρίς όμως να καταφέρνει να κερδίσει κάποιο βραβείο. Τελειώνοντας το Λύκειο, μετακόμισε στην Αθήνα, ώστε να παρακολουθήσει μαθήματα σχεδίου και κόμικς.
Καριέρα
Το 2005, κέρδισε το Πρώτο Βραβείο Νέων Καλλιτεχνών του 9 και έκτοτε άρχισε να συνεργάζεται με αυτό και άλλα έντυπα, όπως η Γαλέρα. Το φανζίν Free your Line (2005), στο οποίο συμμετείχαν και άλλοι νεαροί δημιουργοί, ήταν η πρώτη δουλειά που παρουσίασε μέσω του Comicdom Con Athens. Άλλες σημαντικές αυτοεκδόσεις του είναι οι The Sneaky Stories of Snitch & Snatch (2009), που βραβεύτηκε ως το Καλύτερο Φανζίν στα Comicdom Awards, και το Trinkets (2009).
Το 2010, το Trinkets επανεκδόθηκε από την Comicdom Press, ενώ το ίδιο έτος, ο Διαλυνάς ξεκίνησε τη σειρά Swan Songs (2010-2011) και συμμετείχε στη βραβευμένη ανθολογία At the Drive Ink - Heavy Liquid Strip Theater, μαζί με άλλους γνωστούς καλλιτέχνες όπως ο Βασίλης Γκογκτζιλάς, ο Βασίλης Λώλος και ο Tomek. Αυτήν την εποχή περίπου, άρχισε να εισάγεται περισσότερο στην αμερικανική βιομηχανία των κόμικς. Η πρώτες σημαντικές ξένες δουλειές του, ήταν η εικονογράφηση της σύντομης σειράς φαντασίας Amala's Blade (2013) και του τεύχους Superior Spider-Man Team-up Special (2013).
Το 2014 άρχισε να κυκλοφορεί από την BOOM! Studios το The Woods, μια δραματική σειρά επιστημονικής φαντασίας, σε σχέδιο του Διαλυνά και κείμενο του Τζέιμς Τύνιον IV. Ήδη από το πρώτο τεύχος, ήταν μεγάλη εμπορική επιτυχία για την εταιρεία και έχει λάβει πολύ καλές κριτικές. Τον Ιούνιο του 2017 βραβεύτηκε ως το καλύτερο κόμικ στα GLAAD Awards, τα οποία τιμούν την ακριβή και δίκαιη απεικόνιση της ΛΟΑΤ κοινότητας. Το 2016 ανακοινώθηκε από το Syfy ότι έχει αγοράσει τα δικαιώματα για την παραγωγή τηλεοπτικής σειράς.
Άλλες δουλειές του Διαλυνά στο εξωτερικό είναι η συνεργασία του με την IDW Publishing για διάφορους τίτλους με πρωταγωνιστές τα Χελωνονιντζάκια και με την DC Comics για τη σειρά Gotham Academy.
Επιρροές
Οι τρεις μεγαλύτερες επιρροές του Διαλυνά είναι οι Μάικ Μίνιολα, Γκάι Ντέιβις και Μανού Λαρσενέ. Άλλοι δημιουργοί-πρότυπα για αυτόν, είναι οι Κρις Γουέαρ και Ζαν Ζιρώ, ενώ θαυμάζει σκηνοθέτες όπως ο Τιμ Μπάρτον, ο Ζαν-Πιερ Ζενέ και ο Γκιγιέρμο Ντελ Τόρο.
Εξωτερικοί σύνδεσμοι
Κατηγορία:Έλληνες δημιουργοί κόμικς
Μπαχάρ
H Μπαχάρ (O Hayat Benim: Αυτή η ζωή είναι δική μου) είναι τηλεοπτική σειρά τουρκικής παραγωγής του 2014-2017. Πρωταγωνιστούν οι: Εζγκί Ασάρογλου, Κερέμτζεμ και Τσερέν Μοράι.
Ποταμός Ισίμ
Ο Ισίμ (ρωσικά: Иши́м/Išim, καζακικά: Есіл/Esil,) είναι ποταμός που διέρχεται από το Καζακστάν και τη Ρωσία. Έχει μήκος 2.450 χιλιόμετρα και είναι παραπόταμος του ποταμού Ιρτίς. Ο Ισίμ ρέει μέσα από την Αστανά, την πρωτεύουσα του Καζακστάν. Στη Ρωσία, ο ποταμός ταξιδεύει μέσα από ένα τεράστιο και σχηματίζει αμέτρητους μαιάνδρους και μικρές λίμνες. Ο ποταμός παγώνει από τα τέλη Νοεμβρίου μέχρι τον Μάρτιο.
Μπαχάρ
Υπόθεση
Η Μπαχάρ είναι μια νεαρή κοπέλα που ζει στην Κωνσταντινούπολη, με την μητέρα της Νουράν, τον πατέρα της Ιλγιάς και την αδελφή της Εφσούν. Λόγω της κακής οικονομικής κατάστασης της οικογένειάς της, η Μπαχάρ εγκαταλείπει το σχολείο και να αρχίζει να εργάζεται σε ένα ζαχαροπλαστείο για να βγάλει χρήματα. Είναι μια ωραία, αισιόδοξη και καλόκαρδη κοπέλα σε αντίθεση με την αδελφή της.
Ποταμός Ισίμ
Εξωτερικοί σύνδεσμοι
Κατηγορία:Ποταμοί της Ρωσίας Κατηγορία:Ποταμοί του Καζακστάν Κατηγορία:Διεθνείς ποταμοί της Ασίας
Μπαχάρ
Υπόθεση
Η Μπαχάρ στην πραγματικότητα είναι υιοθετημένη. Είναι κόρη του πλούσιου και επιτυχημένου επιχειρηματία, Μεχμέτ Εμίρ Αταχάν. Είναι ένα μυστικό για πολλούς ανθρώπους και για την Μπαχάρ. Μια φορά κι έναν καιρό, ο πραγματικός παππούς της, Γιούσουφ, δεν ήθελε η κόρη του, Χασρέτ, να παντρευτεί τον Μεχμέτ Εμίρ. Τους χωρίζει και αποκρύπτει την εγκυμοσύνη της από τον Μεχμέτ Εμίρ. Κατά τη διάρκεια του τοκετού, η Χασρέτ, η μητέρα της Μπαχάρ, μαθαίνει ότι η Μπαχάρ πέθανε αλλά στην πραγματικότητα την χώρισαν από την κόρη της. Ο βιολογικός παππούς της Μπαχάρ, ο Γιούσουφ, λέει ψέματα στον Μεχμέτ Εμίρ ότι η Χασρέτ αυτοκτόνησε επειδή τους χώρισε, αλλά στην πραγματικότητα είναι ζωντανή. Ο Γιούσουφ έδωσε την Μπαχάρ στον Ιλγιάς, έναν άξιο εργάτη του, στον οποίο ζήτησε να αναλάβει την Μπαχάρ σαν να είναι δική του κόρη. Χρόνια αργότερα, όταν ο Γιούσουφ μαθαίνει ότι πεθαίνει, η τελευταία του επιθυμία είναι να δει την εγγονή του. Τότε επισκέπτεται τον Μεχμέτ Εμίρ και του λέει ότι έχει κόρη. Εν τω μεταξύ, η Νουράν και ο Ιλγιάς δεν έχουν πει στην Μπαχάρ την αλήθεια για το ποιά είναι και ότι η οικογένεια Αταχάν έρχεται να αναζητήσει την Μπαχάρ, και τοτέ η Νουράν και ο Ιλιγιάς στέλνουν την Εφσούν για να παραστήσει την κόρη του Μεχμέτ Εμίρ και της Χασρέτ. Η Εφσούν αρχίζει στη συνέχεια να ζήσει τη ζωή που ανήκει στην Μπαχάρ.
Στην πορεία όμως τα πράγματα αλλάζουν καθώς, μία γιορτινή νύχτα, ο αγαπημένος της Μπαχάρ, Ατές Γκέρμαν, της αποκαλύπτει πως είναι η πραγματική εγγονή του Γιούσουφ.
Εξωτερικοί σύνδεσμοι
Κατηγορία:Τουρκικές τηλεοπτικές σειρές
Περιβαλλοντικές επιστήμες
Οι περιβαλλοντικές επιστήμες είναι ένα επιστημονικό πεδίο μεθόδων και γνώσεων, το οποίο αφορά τη μελέτη και τον χαρακτηρισμό των αλληλεπιδράσεων ανάμεσα στις φυσικές, χημικές, βιολογικές, οικονομικές και κοινωνικές συνιστώσες του φυσικού και του δομημένου περιβάλλοντος.
Διεπιστημονικότητα
Ο χαρακτήρας της διεπιστημονικότητας τονίζεται από την επικάλυψη θεμάτων που σχετίζονται με τις φυσικές επιστήμες, τις επιστήμες μηχανικών και τις κοινωνικές επιστήμες. Οι περιβαλλοντικές επιστήμες είναι εστιασμένες τόσο στη ρύπανση και την υποβάθμιση του περιβάλλοντος που προκαλούνται από την ανθρώπινη δραστηριότητα, όσο και στον περιβαλλοντικό αντίκτυπο της δραστηριότητας αυτής στη βιοποικιλότητα και την αειφορία. Σε διεπιστημονικό επίπεδο, οι περιβαλλοντικές επιστήμες αξιοποιούν και γνώσεις που προέρχονται από την οικονομία, το Δίκαιο (ειδικότερα το Δίκαιο του Περιβάλλοντος), και τις κοινωνικές επιστήμες. Οι εξειδικευμένες αυτές γνώσεις μπορούν να εφαρμοστούν και στον κυβερνοχώρο.
Η φυσική, εκτός από την κατασκευή μαθηματικών μοντέλων ικανών να περιγράψουν τα περιβαλλοντικά φαινόμενα, χρησιμοποιείται και για τη μελέτη της ροής των υλικών και τις ενεργειακές αλληλεπιδράσεις. Η χημεία επιτρέπει την κατανόηση των αλληλεπιδράσεων και των μοριακών αλλαγών στα φυσικά συστήματα. Η βιολογία είναι απαραίτητη για την περιγραφή των συνεπειών στη χλωρίδα και την πανίδα.
Περιεχόμενο και θεματικοί κλάδοι
Οι περιβαλλοντικές επιστήμες περιλαμβάνουν τομείς, όπως η κλιματική αλλαγή, η προστασία του περιβάλλοντος, η βιοποικιλότητα, η ρύπανση των υδάτων, η ρύπανση των υπόγειων υδάτων, η ρύπανση του εδάφους, η χρήση των φυσικών πόρων, η διαχείριση των απορριμάτων, η βιώσιμη ανάπτυξη, η ατμοσφαιρική ρύπανση και η ηχορύπανση, οι φυσικές καταστροφές κ.ά.
Οι κυριότεροι κλάδοι των περιβαλλοντικών επιστημών είναι:
Αδέλα της Νορμανδίας, κόμισσα του Μπλουά
Η Αδέλα της Νορμανδίας, του Μπλουά, ή της Αγγλίας, γνωστή και ως Αδελαΐδα (Adèle de Blois, 1067 - 8 Μαρτίου 1137), γνωστή και ως Αγία Αδέλα στο Ρωμαιοκαθολικισμό, ήταν κόμισσα του Μπλουά, του Σαρτρ και του Μω από το γάμο με τον Στέφανο Β΄ του Μπλουά. Ήταν αντιβασίλισσα του Μπλουά κατά τη διάρκεια της απουσίας του συζύγου της το 1096-1100 και 1101-02, και από το 1102 έως το 1120. Δεν πρέπει να συγχέεται με την αδερφή της, Αδελίδα.
Παιδική ηλικία
Ήταν κόρη του Γουλιέλμου Α΄ του Κατακτητή και της Ματθίλδης της Φλάνδρας. Έγινε μητέρα του Στέφανου βασιλιά της Αγγλίας και του Ερρίκου επισκόπου του Ουίντσεστερ.
Η ημερομηνία της γέννησής της γενικά πιστεύεται ότι είναι μεταξύ 1066 και 1070, μετά την ενθρόνιση του πατέρα της στο αγγλικό θρόνο το 1066. Ήταν η αγαπημένη αδελφή του βασιλιά Ερρίκου Α΄ Αγγλίας. ήταν ίσως το νεώτερο από τα παιδιά του κατακτητή. Η Αδέλα ήταν μια γυναίκα με υψηλό πνεύμα και μόρφωση, γνωρίζοντας και τα λατινικά.
Παντρεύτηκε τον Στέφανο, κληρονόμο του Μπλουά, μεταξύ 1080 και 1083, γύρω στα δέκατα πέμπτα γενέθλιά της. Ο Στέφανος ήταν σχεδόν είκοσι χρόνια μεγαλύτερος. Ο Στέφανος κληρονόμησε το Μπλουά, το Σαρτρ και το Μω μετά το θάνατο του πατέρα του το 1089, καθώς και εδάφη σε μέρη του Μπέρρυ και της Βουργουνδίας.
Πρώτη αντιβασιλεία
Ο Στέφανος εντάχθηκε στην Πρώτη Σταυροφορία το 1096, μαζί με τον κουνιάδο του Ροβέρτο. Οι επιστολές του Στεφάνου προς την Αδέλα αποτελούν μια μοναδική οικεία εικόνα των εμπειριών των ηγετών της Σταυροφορίας και δείχνουν ότι εμπιστεύτηκε την Αδέλα να κυβερνήσει ως αντιβασίλισσα ενώ ήταν στη σταυροφορία.
Η Αδέλα γέμισε ως αντιβασίλισσα τα καθήκοντα του συζύγου της κατά τη διάρκεια της εκτεταμένης απουσίας του ως αρχηγού της Πρώτης Σταυροφορίας (1095-1098) καθώς και κατά τη δεύτερη αποστολή του το 1101. Αυτό περιλάμβανε να χορηγήσει στους μοναχούς το δικαίωμα να χτίσουν νέες εκκλησίες, όπως και άλλα μοναστήρια. Ενώ ο σύζυγός της ήταν μακριά, η Αδέλα θα συνέχιζε να περιηγείται στα εδάφη τους, να διευθετεί τις διαμάχες, να προωθεί την οικονομική ανάπτυξη και ακόμη και να διοικεί ιππότες για να πάνε στη μάχη με τον βασιλιά. Ο κόμης του Μπλουά επέστρεψε στη Γαλλία το 1100.
Δεύτερη αντιβασιλεία
Η Αδέλα συνέχισε να ενεργεί ως αντιβασίλισσα μετά το θάνατο του συζύγου της και μέσω της πρώιμης κυριαρχίας του γιου της Θεοβάλδου μέχρι την αποχώρησή της το 1120. Ακόμη και όταν πια ο Θεοβάλδος δεν χρειαζόταν αντιβασιλέα, η Αδέλα συνέχισε να φτιάχνει μοναστήρια και να ενεργεί ως ηγεμόνας πολλών τμημάτων της γης τους. Η Αδέλα δεν εξασφάλισε συμμαχία γάμου για τον Θεοβάλδο, ο οποίος παντρεύτηκε μετά την απόσυρσή της, πράγμα που συνέβαλε στη διατήρηση της εξουσίας και της επιρροής τόσο στον γιο όσο και στα εδάφη της.
Η Αδέλα, η οποία έτρεφε συμπάθεια προς τους Βενεδικτίνους, έφερε αρκετούς υψηλού επιπέδου δασκάλους για να εκπαιδεύσουν τα παιδιά της. Σε ηλικία δύο ετών, ο Ερρίκος υποσχέθηκε στην Εκκλησία στο Cluny Abbey, Saône-et-Loire, Γαλλία, ως αφιερωμένος στην υπηρεσία του Θεού, σύμφωνα με τη μεσαιωνική πρακτική. Ο Ερρίκος πήγε να διοριστεί ηγούμενος του Glastonbury και επίσκοπος του Ουίντσεστερ. Υπό την ιδιότητα αυτή, χορηγούσε εκατοντάδες κατασκευές, όπως γέφυρες, παλάτια, φρούρια, κάστρα και ολόκληρα χωριά.
Τελευταία χρόνια
Η Αδέλα συνταξιοδοτήθηκε στο Marcigny Convent το 1120. Η Αδέλα και επέλεξε το μεγαλύτερο, διασημότερο μοναστήρι στο Marcigny κοντά στον γιο της Ερρίκο στο Cluny Abbey. Η Αδέλα μπορεί να έχει ενεργήσει ως ηγουμένη, αν και αυτό δεν είναι βέβαιο. Συνέχισε να επικοινωνεί με τα παιδιά της και τους εκκλησιαστικούς ηγέτες της γης που κάποτε κυβερνούσε, επικοινωνώντας μαζί τους και διατηρώντας την επιρροή της στην περιοχή.
Αργότερα το ίδιο έτος, η κόρη της Λουκία-Ματθίλδη, πνίγηκε στο ναυάγιο του Λευκού Πλοίου μαζί με τον σύζυγό της. Η Αδέλα έζησε αρκετό καιρό για να δει τον γιο της Στέφανοστο αγγλικό θρόνο, αν και η αντίδρασή της σε αυτή την εξέλιξη έχει χαθεί. Πιθανότατα υπερηφανευόταν όταν ο μικρότερος γιος της, Ερρίκος, έγινε επίσκοπος του Ουίντσεστερ το 1129. Πέθανε το 1137 στο Marcigny. Μετά το θάνατό της, της αφιερώθηκαν προσευχές σε διάφορες εκκλησίες που είχε προικίσει προσωπικά ή είχε αναγνωρίσει κάποια στιγμή κατά τη διάρκεια της ζωής της.
Παιδιά
Τα παιδιά της Αδέλας και του Στέφανου με πιθανή σειρά γεννήσεων. Η σειρά γεννήσεων τους είναι αβέβαιη.
Κάποιες από τις κόρες μπορεί να ήτανε προγονές της Αδέλας. Είναι γνωστό ότι η Αδέλα είχε πέντε βιολογικούς γιους και μπορεί να είχε τρεις ή περισσότερες κόρες, αν και δεν ήταν όλες οι κόρες απαραίτητα βιολογικά παιδιά της. .
Βιβλιογραφία
Κατηγορία:Κόμισσες Κατηγορία:Πριγκίπισσες της Αγγλίας
Γουλιέλμος ΣΤ΄ της Έσσης-Κάσσελ
Ο Γουλιέλμος ΣΤ΄ ο δίκαιος (γερμ.: Wilhelm VI. von Hessen-Kassel, 23 Μαΐου 1629 - 16 Ιουλίου 1663) από τον Οίκο της Έσσης ήταν λάντγκραβος της Έσσης-Κάσσελ (1637-1663).
Βιογραφία
Γεννήθηκε στο Κάσσελ και ήταν ο μόνος επιζών γιος του Γουλιέλμου Ε΄ λαντγκράβου της Έσσης-Κάσσελ και της Αμαλίας-Ελισάβετ, κόρης του Φιλίππου-Λουδοβίκου Β΄ κόμη του Χάναουυ-Μύντσενμπεργκ.
Το 1637 διαδέχθηκε τον πατέρα του, που απεβίωσε· ήταν 8 ετών και τέθηκε υπό την επιτροπεία της μητέρας του. Αν και η Έσση-Κάσσελ ηττήθηκε στον Τριακονταετή Πόλεμο, η μητέρα του δεν αναγνώρισε τη Συμφωνία το 1627. Αυτό οδήγησε σε πόλεμο, όπου η Αμαλία-Ελισάβετ πολιόρκησε το Μάρμπουργκ και το προσάρτησε στο Κάσσελ το 1628. Η προηγούμενη Συμφωνία ακυρώθηκε και έγινε νέα, που αναγνώριζε την ενσωμάτωση.
Έγινε μέλος της Ένωσης του Ρήνου, όταν ιδρύθηκε το 1658. Για να μειώσει το μίσος των Λουθηρανών με τους Μεταρρυθμιστές, επεδίωξε την ένωσή τους: το 1661 έκανε μία σύνοδο στο Κάσσελ μεταξύ θεολόγων των Πανεπιστημίων Ρίντελν (Λουθηρανών) και Μάρμπουργκ (Μεταρρυθμιστών).
Απεβίωσε το 1663 στο Χάινα και τον διαδέχθηκαν οι γιοί του· πρώτα ο Γουλιέλμος Ζ΄ και έπειτα ο Κάρολος στο Κάσσελ, ενώ ο Φίλιππος έλαβε το Φίλιππσταλ.
Οικογένεια
Νυμφεύτηκε το 1649 την Χέντβιχ-Σοφία των Χοεντσόλερν, κόρη του Γεωργίου-Γουλιέλμου εκλέκτορα του Βρανδεμβούργου και είχε τέκνα:
Κατηγορία:Οίκος της Έσσης
Ποταμός Τομπόλ
Ο Τομπόλ (ρωσικά: Тобол, καζακικά: Тобыл/Tobıl) είναι ποταμός που διέρχεται από το Καζακστάν και τη Ρωσία. Έχει μήκος 1.660 χιλιόμετρα και είναι παραπόταμος του ποταμού Ιρτίς. Ο Τομπόλ πηγάζει στα σύνορα της καζακικής Περιφέρειας Κοστανάι και της ρωσικής Περιφέρειας Αρινμπούρκ στην ανατολική πλευρά των νότιων Ουραλίων. Από εκεί ρέει στα βορειοανατολικά μέσω του οροπεδίου Τουργκάι και στο Τομπόλσκ ενώνεται με τον Ιρτίς.
Carrefour Market
Η Carrefour Market είναι μια γαλλική αλυσίδα σούπερ μάρκετ που δημιουργήθηκε το 2007 και ανήκει στον διεθνή όμιλο λιανικής Carrefour και έχει επί του παρόντος καταστήματα στη Γαλλία και σε πολλές άλλες χώρες.
Τα καταστήματα της Carrefour Market κυμαίνονται γενικά από 1000 έως 4000 τ.μ.
Ιστορία
Η Carrefour Market δημιουργήθηκε το 2007, για να αντικαταστήσει τελικά τα παλαιότερα σούπερ μάρκετ του Ομίλου Carrefour όπως τσ Champion (διεθνώς), το GB Supermarkets (Βέλγιο) και το GS (Ιταλία). Από το 2011, ο όμιλος Carrefour αποφάσισε να αναπτύξει διεθνώς τα σούπερ μάρκετ της Carrefour Market.
Τα Carrefour σε όλο τον κόσμο
Στο Βέλγιο, όλα τα σούπερ μάρκετ της Carrefour GB και τα υπόλοιπα σούπερ μάρκετ Champion (Βαλλονία) έγιναν τελικά μια αγορά Carrefour. Από τον Απρίλιο του 2013, υπάρχουν 354 καταστήματα Carrefour Market.
Στην Αίγυπτο, ο Όμιλος Carrefour διαθέτει 5 καταστήματα Carrefour Market στη χώρα.
Στην Ιταλία, η πρώτη αγορά Carrefour άνοιξε τον Νοέμβριο του 2008.
Στη Μαλαισία, το πρώτο κατάστημα της Carrefour Market άνοιξε τον Νοέμβριο του 2009. Όλα τα σούπερ μάρκετ καταργήθηκαν το 2013.
Στη Ρουμανία, από τις 16 Σεπτεμβρίου 2014, υπάρχουν 81 καταστήματα Carrefour Market.
Στην Ισπανία, τα πρώτα σούπερ μάρκετ Carrefour Express μεταμορφώθηκαν και έγιναν Carrefour Market το 2011.
Στην Τυνησία, όλα τα καταστήματα Champion έγιναν Carrefour Market.
Στην Τουρκία, από το 2010 πολλά καταστήματα σούπερ μάρκετ έγιναν καταστήματα Carrefour Market.
Στην Ελλάδα
Τα Carrefour Market εισήλθαν στην Ελλάδα το 2007 έπειτα από την εξαγορά της Champion. Έπειτα από την εξαγορά της Μαρινόπουλος Α.Ε. από τον Σκλαβενίτη, η Carrefour αποχώρησε από την Ελλάδα.
Κατηγορία:Ελληνικές αλυσίδες σούπερ μάρκετ
Αρμαγεδδών (ταινία, 1998)
Ο Αρμαγεδδών (αγγλικά:Armageddon) είναι μια αμερικανική ταινία καταστροφής, καθώς και επιστημονικής φαντασίας του 1998, σε παραγωγή και σκηνοθεσία του Μάικλ Μπέι, σε παραγωγή του Τζέρι Μπρουκχάιμερ, ενώ τη διανομή ανέλαβε η Touchstone Pictures. Η ταινία ακολουθεί μια ομάδα έμπειρων επιστημόνων που στάλθηκαν από τη NASA για να σταματήσουν έναν γιγαντιαίο αστεροειδή, που ετοιμάζεται να συγκρουστεί με την Γη. Πρωταγωνιστούν οι Μπρους Γουίλις, Μπεν Άφλεκ, Μπίλι Μπομπ Θόρτον, Λιβ Τάιλερ, Όουεν Γουίλσον, Γουίλ Πάτον, Πίτερ Στορμάρ, Γουίλιαμ Φίχτνερ, Μάικλ Κλαρκ Ντάνκαν, Κιθ Ντείβιντ και Στιβ Μπουσέμι.
Παρά τη διεθνή επιτυχία στο box-office, αφού κατάφερε κι έγινε η ταινία με τα υψηλότερα κέρδη του 1998 παγκοσμίως,η ταινία έλαβε γενικά αρνητικές κυρίως κριτικές, με τους επιστήμονες να λένε ότι η παρόμοια ταινία καταστροφής Ολέθρια σύγκρουση ήταν πιο ακριβής επιστημονικά.
Γεώργιος Α΄ της Έσσης-Ντάρμστατ
Ο Γεώργιος Α΄, γερμ. Georg I (10 Σεπτεμβρίου 1547 - 7 Φεβρουαρίου 1596) από τον Οίκο της Έσσης ήταν λάντγκραβος της Έσσης-Ντάρμστατ (1567-1596).
Άμμος Οθωνών
Η Άμμος είναι οικισμός στο νησί των Οθωνών στην Ελλάδα. Η Άμμος είναι το κύριο λιμάνι του νησιού. Είναι ο πιο πυκνοκατοικημένος οικισμός με μικρούς ξενώνες, εστιατόρια, κατάστημα ενοικίασης ποδηλάτων, καφετέριες, αστυνομικό τμήμα, κοινοτική κλινική με ασθενοφόρο και λιμενική αρχή. Υπάρχουν επίσης η εκκλησία της Αγίας Τριάδος (1892), το Δημοτικό Σχολείο των Οθωνών (1912), το μνημείο των ναυτικών των Οθωνών και το μνημείο του υποβρυχίου «Πρωτεύς» της εποχής του Β΄ Παγκόσμιου Πολέμου.
Γεώργιος Α΄ της Έσσης-Ντάρμστατ
Βιογραφία
Το 1567 ο πατέρας του απεβίωσε και η Έσση διαιρέθηκε στους τέσσερεις γιούς του: ο Γεώργιος Α΄ έλαβε την άνω κομητεία του Καττσενελνμπόγκεν και επέλεξε το Ντάρμστατ ως διαμονή του.
Άμμος Οθωνών
Παραπομπές
Κατηγορία:Χωριά του νομού Κέρκυρας Κατηγορία:Δήμος Κέρκυρας Κατηγορία:Οθωνοί
Γεώργιος Α΄ της Έσσης-Ντάρμστατ
Βιογραφία
Απεβίωσε το 1596 σε ηλικία 49 ετών και τον διαδέχθηκε ο πρωτότοκος γιος του Λουδοβίκος Ε΄ στο μεγαλύτερο μέρος της Έσσης, ενώ οι δύο μικρότεροι αδελφοί του έλαβαν ένα μικρότερο μερίδιο: ο Φίλιππος Γ΄ το Μπούττσμπαχ και ο Φρειδερίκος Α΄ το Χόμπουργκ.
Οικογένεια
Νυμφεύτηκε το 1572 τη Μαγδαληνή, κόρη του Μπέρτρατ Η΄ κόμη του Λίππε και είχε τέκνα:
Το 1587 απεβίωσε η Μαγδαληνή και ο Γεώργιος Α΄ έκανε το 1589 δεύτερο γάμο με την Ελεονώρα της Βυρτεμβέργης, αλλά το μόνο τέκνο τους απεβίωσε 11 ετών.
Πηγές
Κατηγορία:Γερμανοί ευγενείς
Μαυρίκιος της Έσσης-Κάσσελ
Ο Μαυρίκιος ο πολυμαθής (γερμ.: Moritz, 25 Μαΐου 1572 – 15 Μαρτίου 1632) από τον Οίκο της Έσσης ήταν λάντγκραβος της Έσσης-Κάσσελ (1592-1627).
Βιογραφία
Ήταν ο μόνος γιος του Γουλιέλμου Δ΄ λαντγκράβου της Έσσης-Κάσσελ και της Σαβίνας, κόρης του Χριστοφόρου δούκα της Βυρτεμβέργης.
Μεγάλωσε κατά τη Λουθηρανική πίστη, αλλά μεταστράφηκε στον Καλβινισμό το 1605. Σύμφωνα με την αρχή Cuius regio, eius religio (Όποια θρησκεία έχει ο ηγεμόνας, αυτή θα έχουν και οι υπήκοοι), έπρεπε και οι υπήκοοι να μεταστραφούν στον Καλβινισμό. Η Ειρήνη του Άουγκσμπουργκ του 1555 άφηνε στον ηγεμόνα ελευθερία επιλογής μεταξύ Καθολικισμού και Λουθηρανισμού και δεν προέβλεπε για τον Καλβινισμό. Το 1604 απεβίωσε ο θείος του Λουδοβίκος Δ΄ λάντγκραβος της Έσσης-Μάρμπουργκ και ο Μαυρίκιος κληρονόμησε μέρος της κτήσης του, που προσπάθησε να το μεταστρέψει στον Καλβινισμό. Αυτό αντέβαινε στους κανόνες κληρονομίας και έγινε αιτία αντιπαράθεσης με τον θείο του Γεωργίο Α΄ λάντγκραβο της Έσσης-Ντάρμστατ και με τον Ματθία των Αψβούργων.
Υποστήριξε τους Αγγλικούς περιπλανώμενους θιάσους κωμωδίας, που έκαναν παραστάσεις τον 16ο και 17ο αι. Μάλιστα το 1605 έκτισε το πρώτο μόνιμο θέατρο, το Οθώνειον (νυν Μουσείο Φυσικής Ιστορίας). Αυτές και άλλες δαπανηρές δραστηριότητές του εξουθένωσαν τα οικονομικά του. Το 1627 παραιτήθηκε υπέρ του πρωτότοκου γιου του Γουλιέλμου Ε΄.
Απεβίωσε το 1632 στο Έσβεγκε. Ήταν σοβαρός μουσικός και εξαίρετος συνθέτης: το έργο του Παβάνα για λαούτο είναι αγαπητό στους μουσικούς. Υποστήριξε τους μουσικούς Χάινριχ Συτς και Τζον Ντόουλαντ.
Οικογένεια
Νυμφεύτηκε πρώτα τo 1593 την Αγνή, κόρη του Ιωάννη-Γεωργίου του Ζολμς-Λάουμπαχ και είχε επιζόντα τέκνα:
Το 1602 απεβίωσε η Αγνή και το επόμενο έτος ο Μαυρίκιος έκανε δεύτερο γάμο με τη Γιουλιάνα, κόρη του Ιωάννη Ζ΄ κόμη του Νάσσαου-Ζήγκεν και είχε τέκνα:
Περαιτέρω ανάγνωση
Κατηγορία:Οίκος της Έσσης Κατηγορία:Γερμανοί συνθέτες κλασικής μουσικής
Τζιμ Μπρόντμπεντ
O Τζιμ Μπρόντμπεντ (αγγλικά: Jim Broadbent, 1949) είναι Άγγλος ηθοποιός βραβευμένος με Όσκαρ, Χρυσή Σφαίρα και BAFTA.
Καλλιτεχνική πορεία
Σπούδασε υποκριτική στην Ακαδημία Μουσικής και Δραματικής Τέχνης του Λονδίνου από όπου αποφοίτησε το 1972.
Το 2002 κέρδισε το Όσκαρ Β' Ανδρικού Ρόλου και τη Χρυσή Σφαίρα Β' ανδρικού ρόλου για την ερμηνεία του στο Iris. Την ίδια χρονιά κέρδισε το BAFTA Β' Ανδρικού Ρόλου για το Moulin Rouge!.
Για τον ρόλο του στην τηλεταινία Longford κέρδισε τη Χρυσή Σφαίρα Α' Ανδρικού Ρόλου σε σειρά ή τηλεταινία και το BAFTA Α' Ανδρικού ρόλου.
Παραπομπές
Κατηγορία:Άγγλοι άνδρες ηθοποιοί τηλεόρασης Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί φωνής Κατηγορία:Βραβευμένοι με Όσκαρ Β' Ανδρικού Ρόλου Κατηγορία:Βραβευμένοι με BAFTA Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Ποταμός Ουλουνγκούρ
Ο Ουλουνγκούρ (μογγολικά: Өрөнгө гол, Öröngö Gol, κινεζικά: 乌伦古河 Wūlúngǔ hé), ή ποταμός Μπουλγκάν (μογγολικά: Булган гол) όπως είναι γνωστό το άνω τμήμα του ποταμού στη Μογγολία, είναι ποταμός που διέρχεται από την Κίνα και τη Μογγολία. Πηγάζει από την οροσειρά Αλτάι στη δυτική Μογγολία και ρέει νότια στην επαρχία Σιντσιάνγκ της Κίνας και εκβάλλει βορειοδυτικά στη λίμνη Ουλουνγκούρ. Έχει μήκος 700 χιλιόμετρα. Το κανάλι Ιρτίς-Καραμάι-Ουρούμκι διασταυρώνεται με τον ποταμό Ουλουνγκούρ στις συνταταγμένες 46.60417°N, 87.94778°W.
Γεώργιος Β΄ της Έσσης-Ντάρμστατ
Ο Γεώργιος Β΄, γερμ. Georg II (17 Μαρτίου 1605 - 11 Ιουνίου 1661) από τον Οίκο της Έσσης ήταν λάντγκραβος της Έσσης-Ντάρμστατ (1626-1661).
Λουδοβίκος Η΄ της Έσσης-Ντάρμστατ
Ο Λουδοβίκος Η΄, γερμ. Ludwig VIII (5 Απριλίου 1691 - 17 Οκτωβρίου 1768) από τον Οίκο της Έσσης ήταν λάντγκραβος της Έσσης-Ντάρμστατ (1739-1768).
Γεώργιος Β΄ της Έσσης-Ντάρμστατ
Βιογραφία
Γεννήθηκε στο Ντάρμστατ και ήταν ο πρωτότοκος γιος του Λουδοβίκου Ε΄ λάντγκραβου της Έσσης-Ντάρμστατ και της Μαγδαληνής των Χοεντσόλερν, κόρης του Ιωάννη-Γεωργίου εκλέκτορα του Βρανδεμβούργου.
Λουδοβίκος Η΄ της Έσσης-Ντάρμστατ
Βιογραφία
Ήταν ο πρωτότοκος γιος του Ερνέστου-Λουδοβίκου λάντγκραβου της Έσσης-Ντάρμστατ και της Δωροθέας-Καρλόττας των Χοεντσόλερν, κόρης του Αλβέρτου Β΄ μάργραβου του Βρανδεμβούργου-Άνσμπαχ.
Γεώργιος Β΄ της Έσσης-Ντάρμστατ
Βιογραφία
Το 1626 διαδέχθηκε τον πατέρα του, που απεβίωσε. Ο ίδιος απεβίωσε το 1661 σε ηλικία 56 ετών και τον διαδέχθηκε ο πρωτότοκος γιος του Λουδοβίκος ΣΤ΄ στο μεγαλύτερο μέρος του λαντγκραβάτου, ενώ ο Γεώργιος Γ΄ στο Ίττερ.
Λουδοβίκος Η΄ της Έσσης-Ντάρμστατ
Βιογραφία
Διαδέχθηκε τον πατέρα του, που απεβίωσε το 1739. Ο Λουδοβίκος Η΄ νυμφεύτηκε την κόμισσα του Χανάου-Λίχτενμπεργκ, το οποίο πρόσθεσε στις κτήσεις του. Απεβίωσε το 1768 σε ηλικία 77 ετών και τον διαδέχθηκε ο πρωτότοκος γιος του Λουδοβίκος Θ΄.
Γεώργιος Β΄ της Έσσης-Ντάρμστατ
Οικογένεια
Νυμφεύτηκε το 1627 τη Σοφία-Ελεονώρα των Βέττιν, κόρη του Ιωάννη-Γεωργίου Α΄ εκλέκτορα της Σαξονίας και είχε τέκνα:
Εξωτερικές αναφορές
Κατηγορία:Οίκος της Έσσης
Λουδοβίκος Η΄ της Έσσης-Ντάρμστατ
Οικογένεια
Νυμφεύτηκε το 1717 την Καρλόττα, κόρη και κληρονόμο του Ιωάννη-Ράινχαρτ Γ΄ κόμη του Χανάου-Λίχτενμπεργκ και είχε τέκνα:
Εξωτερικοί σύνδεσμοι
Κατηγορία:Οίκος της Έσσης
Ερρίκος, δούκας του Σλέσβιχ
Ο Ερρίκος, δούκας του Σλέσβιχ (Heinrich II. (Holstein-Rendsburg), περί το 1342 - 1375), δούκας του Σλέσβιχ (1364 - 1375) ήταν ο νεώτερος γιος του Βάλντεμαρ Γ΄ της Δανίας ο οποίος ήταν δούκας του Σλέσβιχ ως Βάλντεμαρ Ε΄ και της Ριχάρδις του Σβερίν. Ο μεγαλύτερος αδελφός του πρίγκιπας Βάλντεμαρ (περί το 1338 - 1360) σύμφωνα με επίσημα έγγραφα είχε συνβασιλεύσει με τον πατέρα του, μετά τον πρόωρο θάνατο του (1360) τον αντικατέστησε ο ίδιος ο Ερρίκος. Ο Ερρίκος καταγόταν από τον κλάδο του Άβελ της Δανίας του Οίκου του Έστριντσεν, η θεία του ήταν η Χέλβιγκ του Σλέσβιχ. Ο Ερρίκος κληρονόμησε τμήματα του δουκάτου του Σλέσβιχ (1364), τα νοτιότερα τμήματα του βασιλείου του είχαν περιέλθει στους κόμητες του Χόλσταϊν, ένα άλλο τμήμα του βασιλείου του περιήλθε στην μητέρα του Ριχάρδις του Σβερίν για να την ενισχύσει κατά την διάρκεια της χηρείας της, στον Ερρίκο έμεινε μόνο ένα μικρό τμήμα. Η περιοχή του βρισκόταν στο επίκεντρο διαμάχης ανάμεσα στον ισχυρό βασιλιά Βάλντεμαρ Δ΄ της Δανίας από τα βόρεια και τους κόμητες Ερρίκο Β΄ (1317-1384) και Νικόλαο (1320-1397) του Χόλσταϊν-Ρέντσμπουργκ από τα νότια, προσπάθησε να μεσολαβήσει ανάμεσα στις αντιμαχόμενες πλευρές και απέτυχε γι'αυτό τον Ιούνιο του 1374 υπέκυψε στις απαιτήσεις του Δανού βασιλιά. Δεν απέκτησε παιδιά και ο κλάδος του Άβελ από τον Οίκο του Έστριντσεν ξεκληρίστηκε με τον θάνατο του.
Πηγές
Κατηγορία:Οίκος των Έστριντσεν Κατηγορία:Δούκες του Σλέσβιχ
Λουδοβίκος ΣΤ΄ της Έσσης-Ντάρμστατ
Ο Λουδοβίκος ΣΤ΄, γερμ. Ludwig VI (25 Ιανουαρίου 1630 - 24 Απριλίου 1678) από τον Οίκο της Έσσης ήταν λάντγκραβος της Έσσης-Ντάρμστατ (1661-1678).
Βιογραφία
Το 1661 διαδέχθηκε τον πατέρα του, που απεβίωσε, στο μεγαλύτερο μέρος του Ντάρμστατ· ο νεότερος αδελφός του Γεώργιος Γ΄ έλαβε τη μικρότερη περιοχή του Ίττερ.
Απεβίωσε το 1678 και τον διαδέχθηκαν οι δύο μεγαλύτεροι από τους γιους του, πρώτα ο Λουδοβίκος Ζ΄ και έπειτα ο Ερνέστος-Λουδοβίκος.
Οικογένεια
Νυμφεύτηκε πρώτα το 1650 τη Μαρία-Ελισάβετ των Όλντενμπουργκ, κόρη του Φρειδερίκου Γ΄ δούκα του Χόλσταϊν-Γκόττορπ και είχε επιζόντα τέκνα:
Το 1665 απεβίωσε η Μαρία-Ελισάβετ και ο Λουδοβίκος ΣΤ΄ έκανε δεύτερο γάμο με την Ελισάβετ-Δωροθέα των Βέττιν, κόρη του Ερνέστου Α΄ δούκα της Σαξονίας-Γκότα και είχε τέκνα:
Λουδοβίκος Θ΄ της Έσσης-Ντάρμστατ
Ο Λουδοβίκος Θ΄ (γερμ. Ludwig IX, 15 Δεκεμβρίου 1719 - 6 Απριλίου 1790) από τον Οίκο της Έσσης ήταν λανδγράβος της Έσσης-Ντάρμστατ (1768 - 1790).
Βιογραφία
Γεννήθηκε στο Ντάρμστατ και ήταν ο πρωτότοκος γιος του Λουδοβίκου Η΄ της Έσσης-Ντάρμστατ και της Καρλόττας, κόρης και κληρονόμου του Ιωάννη Ραϊνάρδου Γ΄ του Χάναου-Λίχτενμπεργκ.